LidanRubinov/Halacha-QA huggingface dataset:
שאלה: בהמשך לשאלה על חזן הצובע שיער: בהנחה שהאיסור על צביעת שיער הינו מדין לא ילבש גבר שמלת אישה, יש שאלה עקרונית. בימינו יש פעולות רבות שאנשים עושים על מנת להסתיר פגמים חיצוניים. צביעת שיער יכולה להעשות מתוך רצון להתייפות כגון הפיכת השיער לצבע שנחשב ליותר יפה ויכול שהאדם רוצה להסתיר את השיער הלבן הנחשב על ידו לפגם. האם גם פעולה של הסתרת פגמים חיצוניים אסורה על פי התורה? אם כן, האם הסתרת שיער שיבה יכולה להכנס לקטגוריה זו ואולי אינה אסורה? השאלה נשאלה בהמשך לשאלה "שליח ציבור צובע שיער?"
תשובה: יש גברים שהתירו להם צביעת שער כגון צעירים רווקים ע"מ שיוכלו להתחתן
שאלה: כבד שהומלח מעט לפני צליה: כבד שמלחו אותו מעט לפני צליה בכמות של תיבול כמנהג האשכנזים ולא צלו אותו מיד ושהה בכלי ואחר כך צלו אותו. מה דין הכבד? מה דין הכלים? לא נראה שהמליחה גרמה מיציאת דם. השאלה נשאלה בהמשך לשאלה "איך צולים כבד?"
תשובה: אם שהה בכלי זה לא טוב, כבר ששהה בדמו זה בעיה. אם זה שהה כמה זמן במלח שיש בכוחו להפליט את הדם, לאשכנזים צריך להחמיר, ולספרדים יש להקל לפחות במה שמעל הדם למעלה. אבל אם אין דם ואחרי כמה דקות הוצאת את זה- זה שום דבר.
שאלה: בוס מחייב לספר לשון הרע : לפני שנים מעטות עבדתי כמזכירה חדשה במשרד עם אוכלוסיה דתית ברובה. המקום לא היה מרווח ושני מחלקות ישבו באותו משרד,( והשתמשו באותו מחשב ) ביום השני לעבודתי בחורה ממחלקה שאינה קשורה למחלקתי שאותה הציגו לי יום לפני על תפקידה שלא קשור לשלי ואיני כפופה לה, והתחילה לעבוד רק חודש לפני, החלה לחקור אותי שאלות על עבודתי, לדוגמא : אם שלחתי למנהל מיל כך וכך בשעה כך וכך (מתוך שהסתכלה למיל שאמור להיות רק בין מזכירות המנהל לבין המנהל ולא בהגדרת תפקידה שכן היא הוצגה כממחלקה אחרת שלהן מייל משל עצמן, וכשעניתי לטלפון שאלה אותי מי זה היה וכך התעיינינה בכל מה שעשיתי בהגדרת תפקידי, לבסוף אמרתי לאותה בחורה אם היא מהנהלת חשבונות כמו שהוצגה לי או מהנהלת המישרד כי לי אמרו שיש רק מנהל אחד והוא המנהל שלי,לאחר מכן היא דיברה איתי ונגעה בידי וניפלט מבין שפתי "אל תיגעי בי,אני לא אוהבת שנוגעים בי " מכאן היא אמרה לי זה ר גם אחותי לא אוהבת שאני נוגעת בה, יש לציין אני ניסיתי להתרכז בעבודה החדשה וללמוד את התפקיד שלא היה קשור אליה כלל היא רק ישבה באותו חלל, אך לאחר מכן היא בכתה באזני חברתה ואמרה שהיא נעלבה מכך שאמרתי לה לא לגעת בי, והיא והחברה התלוננו בפני המנהל, על כך שזה לא יפה שאמרתי לה אל תיגעי בי, כשהמנהל קרא לי לבירור הוא דרש שאני אספר לו מה קרה אמרתי שאני יאמר לו רק בנוכחות אותה עובדת במישרדו, כי אחרת זה לשון הרע כי רציתי לספר לו על כך שהיא ניטפלה אליי ולעבודתי במישרד. המנהל לא הסכים לקרוא לה ואמר לי תספרי אל תידאגי, ואני התעקשתי לא לספר אלא אם כן יקרא לה, אך מאחר והוא המנהל לאחר דיבור סביב הנושא הוא חייב אותי לספר ואמר שהוא המנהל וזה באחריותו שהוא דורש ממני לספר מה היה, התלוננתי בפניו על מה שאותה עובדת עשתה לי ואמרתי לו שזכותי שלא יגעו בי אם זה ביד או בכל מקום אחר בגוף. שאלתי אלייכם היא אם המנהל הכריח אותי לספר ומבחינתי העדפתי לומר בפניה תלונות למנהל בבירור שהיה אצל המנהל על כך שהיא לא במקומה לחטט ולהעיר לי על עבודתי ולא בסמכותה ובנוסף התלוננה שהעלבתי אותה בכך שלא רציתי שהיא תיגע בי, האם הייתי צריכה להתעקש יותר והאם זה נחשב לי כלשון הרע? מראש
תשובה: : אין הבדל בלשון הרע בין אם זה נאמר בפני מי שמדברים עליו או שנאמר שלא בפניו. יש חסרון באמירה בפניו מצד מה שיכול להפגע יותר. יש חסרון באמירה שלא בפניו שאין כוח ביקורת שמעיד האם הדברים מדויקים. בפועל הדיברו עם המנהל הינו דיבור לתועלת שמותר
שאלה: איך אפשר להודות לאבא שבשמים בצורה מושלמת?: כבוד הרב אני חייבת לשתף במה שקרה לי.היו לי הרבה מניעות להתקרב לאבא בחודש האחרון הרבה ניסיונות באמונה היצר ניסה להכניס אותי בכוח לעצבות וב"ה הצלחתי לצאת מהעצבות הנוראה ולהתגבר.השאלה שלי עכשיו היא:אני לא מרגישה סיפוק מעצמי בכלל כל משהו קטן טוב שאני עושה לא מספק אותי.אני רוצה להודות לה על כל הניסים שעשה לי ולעמ"י בצוק איתן ואני לא יודעת איך להודות לו.אני הרבה אומרת לו אבל אני לא מרגישה סיפוק מזה אני מרגישה כפוית טובה.יש לרב רעיון איך אפשר להודות להקב"ה בצורה הטובה ביותר?
תשובה: ב"ה מאוד התרגשתי לקרוא את מכתבך, לראות איך זכית להתעלות מאחד מהמשברים הקשים ביותר, משבר העצבות. העצבות היא אחד מהדברים שפעמים רבות ממש כולאים את האדם, וכשאדם זוכה להתעלות ממנו זה ממש נפלא. זכית לעשות צעד ממש גדול וחשוב, ואני בטוח שאבינו שבשמים ממש שמח מההישג הנפלא שעשית, שהוא ממש אוצר גדול. ככל שאדם יודע להתגבר על העצבות, כך הוא יוכל יותר להתעלות מעל כל הקשיים שלו. והנה ממשיכים קדימה, להמשיך ולהתקדם. כפי שהיה לך קושי זה של העצבות, כך גם יש עוד קשיים ועוד התמודדויות, אך מהתגברות זו שהייתה לך את מבינה שעל ידי עבודה והשקעה אפשר להגיע ולהצליח, לכן אני ממש מאמין בך שתצליחי גם להתקדם עד צעדים קדימה, גם אם הם לא כל כך קלים. וכעת לשאלה שלך, איך מרגישים סיפוק מדברים טובים שאנו עושים? זו שאלה קטנה וממש גדולה, שאלה שככל שנדע יותר לענות עליה לעצמנו, לחיים היום יומיים שלנו, כך נדע יותר לחיות בשמחה בעבודת ה'. כולנו רוצים את השמחה, את תחושת הסיפוק, אך יצר הביקורתיות שחדר אלינו מתרבות המערב מאוד מקשה עלינו לראות את הטוב שיש לנו, וממש מכהה את כל התחושות הטובות. אני זוכר שלפני כמה שנים אמר לי הגר"א שפירא שהיצר הרע הגדול ביותר של בחורי ישיבה (על זה הוא דיבר, אך זה מתאים גם לכל עובד ה') הוא שהאדם לא מרגיש סיפוק במה שהוא עושה, בלימוד ובהתקדמות שלו. אז איך מתקדמים בתחום הזה של הכרת הטוב והשמחה בו? דומה שהנקודה הראשונית והבסיסית ביותר הוא ההתבוננות, להתבונן היטב ולחשוב היטב על הצד הטוב. ככל שאנו יותר נעמיק בטוב כך יותר נחוש אותו. נסתכל על הטוב ונחפש בו את כל הטוב שיש בו, ולמה הוא כל כך טוב, כמה אוצרות נפלאים יש בו. לפעמים חשוב גם לרשום את הדברים, ואז כשהלב רואה, הדברים משפיעים. לפעמים נכון לפנק את עצמנו על מעשה טוב, זה מאוד משפר את התחושה, ואף שהדבר יותר חיצוני, פעמים רבות שאחר המעשים נמשכים הלבבות. חשוב להוסיף שמחה בחיים, לפתח אותה, ואז כל מה שאנו נעשה ידבק בשמחה הזו. הרצון שלך להודות לה' הוא רצון נפלא, אך באופן טבעי לא קל לרוב רובם של בני האדם להגיע לתפילה שלמה של הודיה. לכן כדאי לנצל ספרים שונים שיש היום על תפילות. ספרים עם תפילות לאירועים שונים שיכולים להרגיל אותנו לחשוב לכיוון ולהתרגל להמציא בתוכנו תפילות והודיות. לדוגמא, ספר ליקוטי תפילות של רבי נתן מברסלב, וכיום יש גם תפילות לכל אירוע. יש אפילו אתר אינטרנט עם תפילות לכל אירוע ולכל צורך, ועל ידי חיפוש קל תוכלי למצוא. שתהיה לך המון הצלחה, ואשמח לעזור עוד בכל מה שאוכל. הרב יצחק גרינבלט.
שאלה: מי ראוי להניח רבנו תם?: האם לגבי מה שפסק השוע בסימן לד סע ג שלא יניח תפילין דרבנו תם אלא מי שמוחזק ומפורסם בחסידות וביאר המשנ"ב שנראה כיוהרא. עכ"ד. האם ניתן לומר בימינו שאדם שמוחזק בשמירת המצוות וקובע עיתים לתורה וקנית התפילין זמינה לפרנסתו מותר, מצוה והידור מצווה יש בענין? וזאת על מנת לחזק את ענין המצווה והמצוות במשפחתו ובסביבתו ביקרא דאוריתא.
תשובה: מדובר שאדם מקפיד בהידור, אבל אם הוא מניח תפילן ומתפלל זה עדיין לא אומר שהוא חסיד. לא נראה שלזה התכוון המחבר "מפורסם בחסידות".
שאלה: אחות אשתו: האם הבא על אחות אשתו הפנויה לשם זנות חייב כרת, או רק אם התחתן איתה, בזמן שאשתו בחיים כמובן?
תשובה: הבא על אחות אשתו אפילו בדרך זנות חייב כרת. עיין חינוך מצוה רו  רמב"ם הלכות איסורי ביאה פ"ב ה"ט-י.
שאלה: גזל בטיסה: לאחרונה הזדמן לי לטוס לחו ל ונתקלתי בסיטואציה הבאה- במטוס יש שני מחלקות (לפחות): תיירים ותיירים פלוס (לא עסקים). הזמנתי מושב במחלקת תיירים וכאשר הגעתי לטיסה, מסתבר שהייתה טעות ורשמו אותי במקום למקום רגיל -למקום משודרג, במחלקת תיירים פלוס. אמרתי זאת לדיילת והיא אמרה משהו בסגנון של אין מה לעשות וזה ר שתהיו פה. ניסיתי פעמיים בערך להעיר על העניין שהמושב לא מגיע לי אבל לא עזר והיא ציינה שזה ר. שאלתי היא כזאת- אם כבר התיישבתי שם,האם מותר להשתמש בתוספות שמגיעות עם המושב המשודרג (שמיכה,כרית)? שהרי במקום המקורי שהזמנתי היו מחייבים אותי על זה וכאן זה בחינם
תשובה: נראה מסיפור דבריך שבאותה טיסה היה מקום פנוי במחלקת "תירים פלוס" ולכן יש לזה גדר של "מקום שאין דרכו להשכיר", שעל כך נאמר בגמרא (בבא קמא דף כ ) שאף על פי שאדם גר בחצר הזאת ונהנה ממגורים אלו, שהרי זה חסך לו לשכור מקום למגורים, הרי הוא פטור מתשלומים מכיוון שיש כאן דין של זה נהנה (השוכר שגר בחצר ) וזה לא חסר (בעל החצר שהרי לא התכון להשכירה ולא הפסיד דבר במגוריו של זה ). בנוסף הדיילת עצמה שהיא בעלת הסמכות, נציגת החברה, באותה טיסה אישרה לך את הנסיעה במחלקה הזאת ולא דרשה תוספת ת אשר על כן - אין צורך בתוספת ת ומותר להשתמש בכלל השירותים המוצעים במחלקה זו. (לעיון: מסכת בבא קמא דף כ' טור ושולחן ערוך חושן המשפט סימן שס"ג )
שאלה: כשרות ממתקים מאוד מסוימים בחו ל: אם יש לי שני ממתקים עם אריזות זהות (m m למשל)- 1) אחת בארץ, עם מדבקת כשרות 2) בחו ל, בלי מדבקת כשרות אך האריזה נראית זהה לחלוטין האם מותר להקל ולאכול את החטיף אשר נקנה בחו ל? מה הדין לשאר הממתקים עם אותה הסיטואציה,באופן כללי?
תשובה: ב"ה שלו-ם וברכה לא. כי לפעמים עושים יצור מיוחד כשר עם מרכיבים שונים או השגחה ובגלל חסכון נשארים עם אותה אריזה. הרב חגי בר גיורא
שאלה: העתקת סיפור לצרכי הוראה: האם מותר לי להעתיק סיפור קצר (עד עמוד) או חלק ממחקר מתוך ספר לשם הוראתו בקורס (תכלס יש בזה מטרה מסחרית)?
תשובה: מותר אך יש לציין את המקור.
שאלה: הסרת שיער הגוף לגברים: שאלות רבות נשאלו באתר בנושא זה אך לא ראיתי התייחסות מפורשת לעניין הבא: האם בשיער הערווה ובית השחי מותר לספר ולא לגלח? הרי השו"ע אומר שמה שאסור זה "במספריים כעין תער", משמע שאם זה לא בתער, דהיינו לא צמוד לבשר אלא משאירים כמה מילימטרים אז מותר. מה דעת כבודו?
תשובה: לשואל, אכן מותר לגזוז את השיער בבית השחי ובית הערווה ולהשאיר שיער ניכר באורך מילימטר או שניים. בשאר חלקי הגוף מותר לגלח לגמרי במכונת גילוח, אך לא בתער. הרחבה: ניסוח שאלתך אינו מדויק. בשולחן ערוך (יו"ד סי' קפב ס"א) מפורש שאסור לגבר להסיר לגמרי את שיער בית השחי ואת השיער באזור הערווה אפילו ב"מספרים כעין תער", מאחר שזהו דבר שדרך נשים לעשותו ואינו מקובל אצל גברים. במספריים שאינם כעין תער - מותר (אע"פ שיש מהראשונים שהחמירו, וראה בהרחבה בספר 'קדושת ישראל' לרב איתמר מחפוד, פרק ו סעיף ד). "מספרים כעין תער" פירושו שלא נשארו שערות ניכרות (למשל, במכונת גילוח), וכלשון הש"ך (יו"ד סי' קפא סק"ב): "שגוזז במספרים סמוך לבשר כעין תער", ואם משאירים שערות ניכרות הרי זה מותר ואינו נחשב "כעין תער". מהרמב"ם (הל' נזירות פ"ו ה"א) נראה שהחמיר יותר, שכל שערה שלא ניתן לקפל אותה ("כדי לכוף ראשן לעיקרן") היא "כעין תער", ומקובל לאמוד זאת בחצי ס"מ. אך הדעה המקובלת (כגון בתוס' בנזיר מ ע"א ד"ה ובתער) היא שגם שערה קצרה יותר שלא ניתן לקפל אותה איננה "כעין תער" אם היא ניכרת. בשאר חלקי הגוף מלבד אלו, מותר לקצץ לגמרי אבל לא בתער אלא ב"מספריים כעין תער", כגון מכונת גילוח.
שאלה: אי הבנה: מחילה מכבוד הרב שליט"א אני לא מבין, כי תמיד קראתי רק בן אדם שמצטער אז מותר לו במים חמים אבל לא ראיתי אף פוסק שכותב כך האם זה חידוש של הרב? ידוע לי שביום טוב מותר כל גופו לפי הרי"ף והמחבר אבל לא בשבת אפילו עם הוחמו בהיתר אפילו בנהר רק חמי טבריא התירו. השאלה נשאלה בהמשך לשאלה "מותר לספרדים להתקלח בשבת? - המשך"
תשובה: סתם אדם אסרו במרחצאות, יהודי אשכנז החמירו בכל הגוף בשבת. אבל לפי הספרדים מי שנמצא במקום חם והוא סובל, מותר לו להתרחץ בחמים שהוחמו מערב שבת. זה כמו חולה שאין בו סכנה.
שאלה: תפילה ליד תינוקת שמפריעה: הרב! נולדה לנו בשעה טובה בת ורצינו לשאול כמה שאלות שהמציאות הביאה עימה. 1. כאשר אין אף אחד בבית שישמור על התינוקת ואני הולך להתפלל או כאשר אני מתפלל לבד בבית, האם מותר לעצור את תפילת שמונה עשרה אם היא מתחילה לבכות ואי אפשר להרגיע אותה?או מה הדין שצריך לנהוג בענין זה. 2. יש לבתנו טרמפולינה שזה כמו מין כסא כזה שאנו מושיבים אותה עליו והוא מרגיע אותה וככה היא יכולה להיות לידינו בזמן האוכל וכדומה. הטרמפולינה הזו יכולה לעבור למצב רטט, שהיא על בטריות בתוך הברגה, וכך אנו עושים באמצע שבוע-השאלה היא האם אפשר להניח את בתנו בשבת על הטרמפולינה כמובן ללא רטט כדי שהיא תוכל להירגע ולשבת לידינו בזמן הארוחות.
תשובה: לשואלים, מזל טוב! 1. לכתחילה אין לתזמן את התפילה לזמן שבו אתה שומר והתינוקת ערה ועלולה לבכות, כדברי הרמב"ם (הל' תפילה פ"ד ה"י) שיש להסיר לפני התפילה "כל דבר הטורדו" (למשל, לנתק טלפונים). כאשר התחלת להתפלל והתינוקת בוכה, הדין כך: אם יש לך אפשרות להתרכז בתפילה למרות הבכי, יש להמשיך בתפילה. ואם הבכי מפריע לכוונתך, מותר לגשת אל התינוקת ולהרגיע אותה, ללא מילים, או לעבור לחדר אחר ושקט (משנה ברורה סי' קד סק"א, הליכות שלמה פ"ח ס"ה, וראו ערוך השולחן סי' קד ס"ד ושו"ת תשובות והנהגות ח"ג סי' לה). משמעות הדברים, שהבכי של התינוק כשלעצמו אינו עילה מספקת להפסיק את התפילה. ידוע הסיפור החסידי על הרבי שהעדיף את הרגעת התינוק על פני השתתפות ב"כל נדרי". אך מי שכבר עומד באמצע תפילת העמידה, בשיחה אישית עם מלכו של עולם, אינו מפסיק לשום דבר שאינו פיקוח נפש אלא אם כן הוא לצורך הכוונה בתפילה עצמה. אגב, יש להעיר: מי שהביא פעוט לבית הכנסת והוא מפריע באמצע התפילה, חובה עליו לצאת מיד מבית הכנסת עם הפעוט, כולל באמצע תפילת העמידה, ואפילו אם הוא מסוגל להתרכז (ראו מאמרו של הרב אברהם וסרמן 'הוצאת ילד בוכה מבית הכנסת' ב'תחומין' יג, שעל כגון זה נאמר "אומרים לאדם חטא כדי שיזכה חברך", מכיוון שהוא אשם בדבר, וגם הוא לצורך מצווה של רבים). 2. מותר להשתמש בשבת בטרמפולינה. מאחר שגם בימות החול מקובל להשתמש בה גם ללא הרטט, היא "כלי שמלאכתו לאיסור ולהיתר" ואיננה מוקצה. ואפילו אם אתם רגילים להשתמש בה ביום חול רק עם הרטט, ואז היא "כלי שמלאכתו לאיסור", הרי מותר להזיז כלי שמלאכתו לאיסור "לצורך גופו", כלומר, לצורך השימוש בו (אבל במקרה זה אסור לטלטל את הטרמפולינה שלא לצורך).
שאלה: יציאה מהארץ הגבולות: הרב כתב בשו"ת שהמקומות שמותר לטייל בהם נקבעים לפי גבול עולי מצריים אך לכאורה מהגמרא בגיטין (עו:) שחכמים היו נפטרים בעכו משמע שהגבול הוא הגבול של עולי בבל? אשמח אם הרב יבאר את שיטתו בעניין, השאלה נשאלה בהמשך לשאלה "יציאה לחו"ל"
תשובה: גם מי שיגור היום בתחום עולי מצרים מקיים את מצוות ישוב הארץ, מצד מידת חסירות יש שהקפידו לא לצאת מחוץ לגבולות עולי מצרים. אם ישחררו את עבר הירדן נגיד שבימינו מצווה לגור שם זאת מצוות ישוב הארץ. כך כותב הכפתור ופרח, יש מצווה מצד עצמה לשבת בכל הארץ שנתקדשה.
שאלה: מישהו חילל שבת בשבילי: האם זה שמישהו יהודי עשה בשבילי פעולות שאסורות בשבת נחשב כאילו אני עשיתי את זה רח"ל (רמזתי לו)?
תשובה: זה לא נחשב ממש כאילו חיללת בעצמך אבל בוודאי שעברת על איסור לפני עיוור לא תתן מכשול וצריך לעשות על זה תשובה, ובעיקר שלא תשוב לעשות זאת שוב.
שאלה: חינוך בשופר: לרב, יש לי ילד בגיל 4 ו9 חודשים שמבין את ענין השופר. האם חובה עליי להביאו לשמוע תקיעת השופר כי הגיע לדין חנוך, או אולי מכיוון שלתקוע הוא לא יודע, אז עדיין הוא לא הגיע לגיל חינוך?
תשובה: ב"ה שלו-ם וברכה גם אם לא יודעים לתקוע צריך לשמוע שופר כאשר הילד בגיל חינוך ולא מפריע למתפללים. שנה טובה הרב חגי בר גיורא
שאלה: דיבור בשבת על הרשמה לישיבה: א. בשבת דיברתי עם מישהו על כך שאני רוצה להירשם לישיבה שהוא לומד בה, והוא סיפר לי עליה וסיכמנו שבמוצ"ש הוא ייתן לי טלפון של אחד האחראים לצורך התחלת תהליכים (ואני לא זוכר מה עוד דיברנו בנושא). האם היה אסור לנו לדבר את כל זה, מצד דיבורי חול, או מצד הכנה משבת לחול? ב. האם מותר לי ליהנות ממה שקרה, בהנחה שלא עשיתי את זה בשגגה גמורה? (הייתי מסופק, אך עשיתי זאת בכ"ז) מותר לי ללמוד בישיבה הזאת? כבוד הרב.
תשובה: א ב. בגמרא (שבת דף קנ א) נאמר: "תנא דבי מנשה: משדכין על התינוקות ליארס בשבת, ועל התינוק ללמדו ספר וללמדו אומנות. - אמר קרא: 'ממצוא חפצך ודבר דבר', חפציך - אסורים, חפצי שמים - מותרין. וכן נפסק להלכה (שו"ע סי' ש"ו סע' ו') ועל כן דיבור בחפצי שמים כגון בלימוד תורה מה ללמוד היכן ללמוד וכדו' מותר בשבת. אני מברך אותך בהצלחה בלימוד התורה ובהתקדמות בכל תחומי עבודת ה'. יום טוב
שאלה: עלייה לתורה לפני בר מצווה: בהמשך לתשובה שעלייה לתורה אסורה לדעת אשכנזים ויש מקילים לספרדים רציתי לדעת מאיפה המקורות לנדון מכיון שאצל חברי התימני שידוע שמסורת ישראל נשמרה אצלם אין בעיה בדבר וכן לא מצאתי שום אסמכתא לעניין זה בגמרא או בראשונים או באחרוני אחרונים מראש השאלה נשאלה בהמשך לשאלה "עליה לתורה של קטין"
תשובה: בתלמוד מוזכר שאפשר שקטן יעלה לתורה, יהודי אשכנז החמירו שלא להעלות קטן לתורה, אלא רק מפטיר.
שאלה: מנהג אבות בתפילת יחיד: הרב ציין שבד"כ שומרים על מנהג אבות בתפילת היחיד, אך צידד בהשמטת "עושה ה " כיוון שבחזרת הש"ץ חותמים אחרת בא"י. אם כן, מה הדין לגבי שאר תפילת היחיד? אני, למשל, מתפלל במניין שכולו נוסח ספרד אך מתפלל ביחיד נוסח אשכנז. משפחתי מיוצאי פרנקפורט ולכן מתבקש להתפלל בנוסח פפד"מ, כגון "ואז צדיקים" וכן "וישמחו בך ישראל אוהבי שמך" כפי שמצוין בסידורים עד היום. וכן, לא נהגנו לומר לדוד ה אורי וישעי, או אין כאלהינו בימות החול. האם גם בכך יש לנהוג מנהג המקום, או שזה בגדר תפילת יחיד? השאלה נשאלה בהמשך לשאלה "היחס למנהג יוצאי גרמניה - המשך"
תשובה: בארץ נוהגות כל עדות אשכנז לומר אין כאלקינו ולדוד ה' אורי וישעי
שאלה: התחייבות בבדיקת רכב: רציתי לקנות רכב מראובן (שם בדוי), סיכמנו שלוקחים את הרכב לבדיקה במכון לבדיקת רכב, ובמידה שמתגלית בעיה בשאסי (המרכב של הרכב) ראובן משלם את הבדיקה ולא אני (נוהל מקובל מאוד בקניית רכבים). כשראובן קנה את הרכב הוא לא לקח את הרכב לבדיקה במכון מפני שקנה אוטו (מיד ראשונה) ממגרש של חברת המכוניות וסמך עליהם. בבדיקה התגלתה בעיה בשאסי, כנראה מהבעלות הקודמת, ראובן טען שהיות והוא לא ידע מהפגיעה הזו הוא מכון לשלם רק 200 ש"ח ולא את הסכום המלא של הבדיקה (500 ש"ח). אני לא הסכמתי לזה ודרשתי שהוא ישלם ע"פ מה שסוכם ללא קשר לידיעתו או לחוסר ידיעתו, שהרי זו היתה ההתחייבות. עם מי הצדק?
תשובה: בדיני ממונות אי אפשר לפסוק ללא לשמוע את שני הצדדים, ולכן יש לראות בתשובה עיקרון הלכתי ולא הכרעה למקרה הפרטי שלכם. כיון שהקונה סיכם עם המוכר שאם יימצא בעיה בשאסי, עלות הבדיקה תוטל על המוכר, במידה ותימצא בעיה בשאסי שבעקבותיה הקונה לא מעונין בקניית הרכב, על המוכר לשלם את מלוא המחיר של הבדיקה. דין זה דומה למקרה המתואר במרדכי (בסוף פרק ג' של סנהדרין) אודות מי שאמר לחברו שילכו לדון במקום אחר ואמר לו לך ואני אבא אחריך, והלך והשני לא הלך אחריו, צריך לשלם לזה שהלך כל יציאותיו. ונפסק ברמ"א חו"מ סימן יד סעיף ה. הרב מרדכי גרוס
שאלה: פירסינג ושמירת נגיעה: כבוד הרב, אני בת 31, דתיה ונשואה וכמובן שומרת נגיעה מגברים. אני מעוניינת לעשות עגיל באוזן העליונה, אזור רגיש המחייב הליך שיבוצע ע"י איש מקצוע במכון פירסינג מורשה. ניסיתי לחפש מקום עם אשת מקצוע באזור מגורי, אך לצערי לא עלה בידי למצוא כזאת. האם מותר שגבר יבצע את הפירסינג? אודה מראש על התשובה!
תשובה: ב"ה שלו-ם וברכה יש על מי לסמוך להקל היות הנגיעה לא רגשית אלא כאומן במלאכתו ולא רואה מקומות מכוסים וטוב שבעלך יהיה נוכח. הרב חגי בר גיורא
שאלה: שם השם שנמרח: ב"ה שליט"א הרגע בכתיבת שם השם נמרחה הה-א האחרונה, צורתה עליה האם אפשר למחוק ולכתוב שוב לאחר קידוש
תשובה: וברכת ד' אם צורת האות נכרת אין למחוק, אלא א"כ יש חיבור מוחלט בזה יש מקום להתיר, אבל סתם דיו שניכר צורת האות ואין חיבור ממשי אין למחוק. בברכת התורה והארץ הרב יהודה הלוי עמיחי מכון התורה והארץ
שאלה: מה זה הרהורי עבירה?: סליחה על השאלה,אולי היא בוטה באיזה שהוא אופן, אבל לא הבנתי מהם בדיוק הרהורי עבירה. האם לדוגמה לחשוב על נשיקה זה הרהורי עבירה.? לא כל כל הבנתי את הנושא הזה.והאם גם לבנות יש הרהורי עבירה? שאלה נוספת. אני בת, האם מותר לי ללכת לרופא שיניים בן, אחרי שהייתי אצל רופאת שיניים שלא הייתי מרוצה מהטיפול שלה?
תשובה: ב"ה לך. שמחתי מאוד לקבל את שאלתך, והיא כלל לא בוטה, אלא שאלה יפה עם המון תמימות והמון רצון לדעת ולהבין. חשוב מאוד לא להסס מלשאול, שאין כל בעיה לשאול. כבר אמרו חכמים שלא הביישן למד ולא הקפדן מלמד, וברוך ה' זכינו כיום להמון רבנים נפלאים, צדיקים וממש מסורים לציבור הרחב, שממש שמחים לענות על כל השאלות בנחת ובשמחה, ורק צריך להתגבר ולשאול. מכל שאלה זוכים להתקדם, זוכים לפתוח אצלנו קשיים וחסימות ולהגיע לעבודת ה' ביתר תמימות ובהירות וביתר כוחות להמשיך הלאה. וברשותך אעבור ישירות לשאלותיך אחת לאחת בעזרת ה'. 1. הרהורי עבירה הם הרהורים ומחשבות על עשיית מעשים האסורים לפי התורה. 2. לפי ההלכה עדיף שבת תלך לרופאה אך אם אין רופאה הנותנת טיפול כראוי, מותר ללכת לרופא. אלא לשמור שלא להתייחד איתו, אלא שהדלת תהיה פתוח או לפחות שהסייעת תהיה במקום, או לפחות יכולה להיכנס כל רגע. אל תהיי לחוצה מכך. בברכת הצלחה רבה הרב יצחק גרינבלט.
שאלה: שניים שאכלו לחם ושלישי שאכל משהו אחר: לכת"ר שליט"א אם שניים אכלו לחם, מה צריך לאכול השלישי כדי שיזמנו? מים זה מספיק? מזונות(מה דינו של אורז)? מתי חל השינוי בין "אפשר לזמן" שהרב כתב ל"חייבים" אם בכלל? השאלה נשאלה בהמשך לשאלה "זימון בשניים או באחד שאכל לחם"
תשובה: מזונות ודאי טוב, ואפילו שתה רק מים זה מספיק. לא חייבים לזמן במקרה הזה אבל אפשר.
שאלה: שיעור כביצה: לכת"ר שליט"א הרב אמר ששיעור כזית גדול כ8 סמ"ק אשמח אם הרב יוכל להגיד בערך כמה נפח ביצה בסמ"ק הנפקא מינות רבות והבנתי מהרב רק שהביצים של אז היו יחסית קטנות, אבל בכל זאת אם אפשר בבקשה בערך במספר. השאלה נשאלה בהמשך לשאלה "שיעור כזית וביצה"
תשובה: הביצים שאנחנו רואים בשוק הם מטופחות ולא דיברו על כך, לעשות נפח של 4 זיתים.
שאלה: ברוך הוא וברוך שמו אחרי הזימון: לכת"ר שליט"א, האם גם המברכים שאינם המזמן צריכים לומר ברוך הוא וברוך שמו? אם כן, האם בקול או בלחש? השאלה נשאלה בהמשך לשאלה "ברוך הוא וברוך שמו אחרי הזימון"
תשובה: מי שמברך ברכת המזון יאמר.
שאלה: תפילה מול בגד עם צלב: האם מותר להתפלל מול בגד עם ציור של מדינה וצלב בדגל שלה? השאלה נשאלה בהמשך לשאלה "בגד עם סמל מדינה עם צלב"
תשובה: אין איסור אבל זה נחשב לדבר מכוער ועל כן כשאין ברירה יש לצדד את הפנים הצידה.
שאלה: היתר עיסקא לריבית פיגורים: אני מעוניין לתת הלוואה ללא ריבית או הצמדה למשפחה שזקוקה לכך. כדי להסדיר את מועדי התשלומים בזמן, קיימת סעיף בחוזה שמחייב בריבית פיגורים על ת שלא בוצע במועד. האם צריך היתר עיסקא לזה?
תשובה: חובה לעשות היתר עיסקא, בהלוואה עם קנס על פיגור בת הרחבת העניין: יש להבחין בין שני סוגי של קנסות עקב פיגור בת שניהם אסורים ללא היתר עיסקא, האחד מעיקר הדין, והשני אסור מדרבנן משום הערמת ריבית: הלוואה עם קנס שמתרבה עם הזמן, (כגון שמתנה שעל כל יום שמתעכב מלשלם מתחייב בקנס נוסף) אסור משום עיקר דין ריבית. (שו"ע יו"ד סי' קעז סעיף טז.) הלוואה עם קנס חד פעמי שאינו מתרבה עם הזמן, (כגון שמתנה שאם יעבור תאריך פלוני ולא ישלם יתחייב בקנס חד פעמי) אסור משום הערמת ריבית. (שו"ע סימן עקז סעיף יד. עפ"י רשב"א ח"א תרנא, ורי"ו בשם התרומה.) לכן יש לקיים את ההלוואה עם היתר עיסקא. הרב מרדכי גרוס
שאלה: לכבד זקנים שמתנהגים רע: שאלתי היא כזאת, יש לי זוג שכנים מבוגרים בסביבות גיל 70 אשר עושים לי חיים אומללים בלשון המעטה. גונבים לי כביסה, מזמינים לי פיקוח ללא שום הצדקה שולחים לי מכתבים וכו'. הכל על מנת להתיש אותי ואין לי מושג למה. בהתחלה אשתי ואני היינו מאוד סבלניים שכן מדובר באנשים מבוגרים ויש לכבדם, אך אתמול היה ויכוח גדול והאישה ובעלה המבוגרים קיללו וכו' וכך גם אישתי. מצד אחד הם אנשים מבוגרים ויש לכבדם, אך מצד שני כשאנו שותקים הם מנסים לעלות עלינו ולמצוץ לנו את הוריד. מה עלינו לעשות? לסבול בשקט ולכבדם או לענות? ואין עם מי לדבר שם בדרכי נועם
תשובה: אינני מכיר, כמובן, את הסיפור לפרטיו ואת האנשים המעורבים בו, אבל מהתיאור שלך נראה שהטוב ביותר הוא להתעלם מהתלונות, הצעקות והדרישות. פשוט להתעלם. חושבני שאחרי זמן לא רב הם יפסיקו את התנהגותם. אם אכן כך יקרה אפשר בהזדמנות לנסות לפתח איתם שכנות טובה יותר. אפשר לאחל שלהם שנה טובה לקראת השנה החדשה, לשלוח להם משלוח מנות בפורים ועוד רעיונות. אם יש אדם שקרוב אליהם והם מעריכים אותו כמו אחד מילדיהם או שכן קרוב וכד' אפשר אולי לפנות אליו שידבר איתם, אולם יש לשים לב היטב שהפניה אליו לא תהיה בצורה כזו שאתם מתלוננים עליהם אלא פניה לצורך ישור ההדורים ושכנות טובה. בהצלחה
שאלה: מוכר שאני לא מוצא: לכבוד הרב! לפני כשנה וחצי קניתי לבעלי תיק טלית דרך סוכנת מכירות של מעצב יודיאקה. הסוכנת שלחה לי את התיק בדואר וביקשה שאשלח לה חזרה צ ק. הפרטים ששלחה יחד עם התיק אבדו לי ומאז אני מחפשת אותה רבות, אך לא מצליחה לאתר אותה כדי לשלם! לאחרונה, יצרתי קשר עם המעצב עצמו אך הוא אמר לי שאינו יכול לקחת ממני כסף כי ייתכן שאותה סוכנת כבר שילמה לו על התיק והוא לא יכול לקבל פעמיים ת על המוצר, מה גם שהסוכנת צריכה לקבל את חלקה. בנוסף, הוא אמר שאין לו מושג במי מדובר, כיוון שהוא עובד עם אלפי אנשים מרחבי הארץ. בקיצור, קצת התייאשתי מלאתר אותה ואני רוצה לדעת מה לעשות עם הכסף??
תשובה: נראה שיש כאן דין של השבת אבידה. כסף התמורה שהיה צריך להינתן לסוכנת מוכרת עבור התיק, לא הגיע לבעליו. הכסף נמצא (אצלך ) אך הבעלים, לא. יש צורך "להכריז" בכלים המקובלים בימינו. אפשר בתפוצות דואר אלקטרוני ודרכי תקשורת אחרים הקיימים כיום (כדאי להתייעץ עם אנשים המבינים בדבר ). אם לא תמצא המוכרת, יש לכתוב לעצמך את החיוב הזה במקום הנשמר ואם תמצא בעתיד להשיב לה סכום זה.
שאלה: תפילה ליד תינוקת בימים הנוראים: לרב על התשובה! רציתי לשאול עוד בענין זה, לגבי תפילת העמידה עבור אשתי. מה הדין לגביה? כלומר, עוד מעט יחולו החגים ותפילת מוסף ועמידה הם מרכיב עיקרי בתפילה. אז איך היא צריכה לנהוג בענין? הרי יכול להיות שתתחיל להתפלל ותיאלץ להפסיק את התפילה באמצע, ואם לא תתחיל בכלל יכול להיות שתפסיד תפילה. השאלה נשאלה בהמשך לשאלה "תפילה ליד תינוקת שמפריעה"
תשובה: לכם! לכתחילה יש לתזמן את התפילה לזמן שבו סביר יותר שהתינוקת תישן. השאלה היא מה עושים אם זה לא מסתדר: האם מותר להתפלל כאשר יש סיכוי גדול להפרעה באמצע התפילה? נראה שבלית ברירה הדבר מותר. דיון דומה בשאלה האם מותר להתפלל כאשר ידוע שתהיה הפסקה בתפילה מצאנו לגבי מקרה חמור יותר, חולה שאינו שולט על הפרשותיו ואף יודע שיצאו ממנו הפרשות תוך כדי התפילה. בשו"ת הרמ"א (סי' צח) פסק שאם זהו מצב מתמיד - מותר להתפלל, למרות שידוע מראש שבאמצע התפילה החולה ייאלץ להפסיק לזמן מה בשעה שיוצאות ממנו ההפרשות. מסתבר שגם כאן (והוא קל וחומר, כמובן, כי בוודאי יש חוסר כבוד בהפסקה זו המתוארת בשו"ת הרמ"א), אמנם אין חובה לאישה להתפלל כאשר צפויה הפרעה, אבל כאשר מדובר על הפסד תפילה בימים נוראים (וראו רמ"א באו"ח סי' פח), או על מצב מתמיד של הפסד תפילות, מותר להתפלל. יחד עם זה, עדיף במקרה זה להזדרז קצת בתפילה כדי להספיק את כולה ברצף ובכוונה ללא הפרעה באמצע. כך נאמר בגמרא בברכות (ג ע"א): "אמר רבי יוסי: פעם אחת הייתי מהלך בדרך, ונכנסתי לחורבה אחת מחורבות ירושלים להתפלל. בא אליהו זכור לטוב. ואמר לי: בני, מפני מה נכנסת לחורבה זו? אמרתי לו: להתפלל. ואמר לי: היה לך להתפלל בדרך! ואמרתי לו: מתירא הייתי שמא יפסיקו בי עוברי דרכים. ואמר לי: היה לך להתפלל תפלה קצרה". מכאן שכאשר יש חשש להפרעות בתפילה עדיף לקצר בה (הגמרא מתכוונת לנוסח מקוצר, ראו בפרשנים שם על ברכת "הביננו" המתאימה ליום חול בלבד, אבל לענייננו המובן הוא גם לא להאריך בקצב התפילה).
שאלה: תספורת בערב ראש השנה: מובא בבן איש חי שיש להסתפר בערב ראש השנה. אם קיים חשש שהזמן דחוק ואולי לא יהיה זמן להסתפר בערב ראש השנה,יש אפשרות להסתפר יום לפני,או שיש דווקא עניין שזה יהיה בערב ראש השנה?
תשובה: בוודאי שאפשר כמה ימים קודם.